Allir jarðarbúar þurfa á tungumáli 
að halda til að geta haft samskipti,
miðlað upplýsingum og tjáð tilfinningar.
Tungumálið skiptir lykilmáli í þroska barna,
sérstaklega þeim vitsmunaþroska sem er 
grundvöllur læsis og óhlutbundinnar hugsunar,
t.d. skilnings á tengslum og
skilgreiningu hugtaka.
Þennan hugtakaskilning nota einstaklingar til að greina 
og skilja umhverfið. Þetta er mikilvægur grunnur í námi.
Það gildir það sama hjá barni sem lærir 
tvö eða fleiri tungumál samtímis.
Heyrnarlausir einstaklingar búa í samfélagi 
þar sem þjóðtungan er gjarnan raddmál.
Vegna þess að heyrnarlausir einstaklingar hafa 
takmarkaðan eða engan aðgang að raddmáli sinnar þjóðar
er táknmálið þeirra helsta samskiptaleið þar sem 
táknmál er fullgilt mál sem veitir fullt aðgengi.